Diari Oficial de la Generalitat Valenciana


Sumari del DOGV 2793, del 17-07-1996 (1996/838815)

RESOLUCIÓ de 10 d'abril de 1996, del conseller d'Obres Públiques, Urbanisme i Transports, per la qual es va aprovar definitivament la modificació puntual número 9 sobre la creació d'una zona d'equipament esportiu i vial d'accés a aquesta, del Pla General d'Ordenació Urbana de Pego.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2793

Data del DOGV
:   17-07-1996

Secció del DOGV
:   ALTRES DISPOSICIONS

Número del document
:   1996/838815


Data del document
:   10-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 10 d'abril de 1996, del conseller d'Obres Públiques, Urbanisme i Transports, per la qual es va aprovar definitivament la modificació puntual número 9 sobre la creació d'una zona d'equipament esportiu i vial d'accés a aquesta, del Pla General d'Ordenació Urbana de Pego.   
Vist l'expedient relatiu al projecte de modificació puntual número 9 del Pla General d'Ordenació Urbana de Pego (Alacant), sobre la creació d'una zona d'equipament esportiu i un vial d'accés a aquesta, i d'acord amb aquests  
Antecedents de fet  
Primer  
L'Ajuntament de Pego, en la sessió plenària de 16 de gener de 1996, va acordar-ne l'aprovació provisional, després de complir els tràmits d'exposició pública, amb anuncis apareguts en el Diari Oficial de la Generalitat Valenciana, de 15 de novembre de 1995, i en un dels diaris de més difusió provincial, el dia 27 d'octubre i el 4 de novembre de 1995. Durant el període d'informació pública s'ha presentat una al·legació.  
Segon  
La documentació, la integren una memòria justificativa, plànols d'informació i d'ordenació.  
Tercer  
La Comissió Territorial d'Urbanisme d'Alacant, reunida en la sessió de 8 de març de 1996, va emetre un informe favorable sobre l'aprovació definitiva d'aquesta modificació del pla general d'ordenació urbana vigent de Pego, de 6 d'abril de 1979.  
Quart  
Aquesta Conselleria, el 4 d'abril de 1996, d'acord amb el dictamen del Servei de Coordinació Territorial i a proposta de la Direcció General d'Urbanisme, va emetre un informe favorable sobre l'aprovació de l'expedient de referència.  
Fonaments de dret  
Primer  
Respecte del procediment, en aquest cas s'han seguit les prescripcions legalment establides per a les modificacions de plans generals d'aquest tipus, que estan constituïdes pels articles 38 i 39, per remissió del 55, de la Llei 6/1994, Reguladora de l'Activitat Urbanística. Igualment, s'han demanat els diferents informes preceptius.  
Segon  
Quant al fons de l'assumpte, la modificació plantejada té com a objecte l'ampliació del carrer Castell de Castells, de 12 a 16 metres, en el tram del seu recorregut, que inclou dues illes, i el carrer d'Ausiàs March, d'11 a 12 metres, també en el tram de dues illes. Amb això queden afectades:  
L'illa A, l'illa B i l'illa D, amb sòl totalment edificable, i l'illa C amb façana al carrer d'Ausiàs March, que té una part edificable i una altra destinada a zona verda i que es modifica convertint-se totalment en zona verda. S'hi adjunten quadres d'edificabilitats d'estat actual i resultant de la modificació, amb la qual cosa hi ha una disminució de la superfície edificable de 889,74 m2, i augmenta, per tant, la superfície destinada a vials d'ús públic en 422,5 m2 i la zona verda en 467,29 m2. Pel que fa a l'edificabilitat, resulta una disminució de 3.494,94 m2. En aquest sentit, la modificació plantejada no produeix un menyscapte de les zones verdes o espais lliures establits en el planejament general de Pego, sinó un increment.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments que entrebanquen l'aprovació definitiva de aquesta modificació del Pla General d'Ordenació Urbana de Pego.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 3 del Reglament dels òrgans Urbanístics de la Generalitat Valenciana, en relació amb l'article 55.4 i la disposició addicional novena de la Llei 6/1994, de 15 de novembre, Reguladora de l'Activitat Urbanística.  
Vistos els preceptes legals esmentats i la resta de legislació aplicable, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual número 9 sobre la creació d'una zona d'equipament esportiu i vial d'accés a aquesta, del Pla General d'Ordenació Urbana de Pego.  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
Contra aquesta resolució, que esgota la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Generalitat Valenciana en el termini de dos mesos, comptats des de l'endemà de la seua notificació. Per a la interposició del recurs cal que prèviament el recurrent ho comunique a aquest òrgan. Tot això de conformitat amb els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Això, sense perjudici de poder interposar qualsevol altre recurs que es considere oportú.  
València, 10 d'abril de 1996.- El conseller d'Obres Públiques, Urbanisme i Transports: Luis Fernando Cartagena Travesedo.